KXDR rahbari Kim Chen In Suriya prezidenti Bashar Asadga uning 50 yillik yubileyi munosabati bilan tabrik telegrammasi yubordi. TASS nashri mahalliy manbalarga asoslanib xabar berishicha, Suriya rahbari 11 sentabr kuni 50 yoshga to‘ladi. Kim Chen In Bashar Asadga sog‘liq tilagan va Suriya xalqining jangarilar bilan kurash yakunida g‘olib chiqishi hamda mamlakat suvereniteti saqlab qolinishiga ishonch bildirgan. Tabrik telegrammasida qayd etilishicha, KXDR hukumati va xalqi Suriyani qo‘llab-quvvatlaydi. Kim Chen In o‘z tabrigida Bashar Asadga o‘z ishlarida muvaffaqiyat tilagan.